plato-philosophy.respublica 1.331
ὁ μὲν οὖν εὑρίσκων ἑαυτοῦ ἐν τῷ βίῳ πολλὰ ἀδικήματα καὶ ἐκ τῶν ὕπνων , ὥσπερ οἱ παῖδες , θαμὰ ἐγειρόμενος δειμαίνει καὶ ζῇ μετὰ κακῆς ἐλπίδος · τῷ δὲ μηδὲν ἑαυτῷ ἄδικον συνειδότι ἡδεῖα ἐλπὶς ἀεὶ πάρεστι καὶ ἀγαθὴ γηροτρόφος , ὡς καὶ Πίνδαρος λέγει . χαριέντως γάρ τοι , ὦ Σώκρατες , τοῦτʼ ἐκεῖνος εἶπεν , ὅτι ὃς ἂν δικαίως καὶ ὁσίως τὸν βίον διαγάγῃ , γλυκεῖά οἱ καρδίαν ἀτάλλοισα γηροτρόφος συναορεῖ ἐλπὶς ἃ μάλιστα θνατῶν πολύστροφον γνώμαν κυβερνᾷ . εὖ οὖν λέγει θαυμαστῶς ὡς σφόδρα . πρὸς δὴ τοῦτʼ ἔγωγε τίθημι τὴν τῶν χρημάτων κτῆσιν πλείστου ἀξίαν εἶναι , οὔ τι παντὶ ἀνδρὶ ἀλλὰ τῷ ἐπιεικεῖ καὶ κοσμίῳ . τὸ γὰρ μηδὲ ἄκοντά τινα ἐξαπατῆσαι ἢ ψεύσασθαι , μηδʼ αὖ ὀφείλοντα ἢ θεῷ θυσίας τινὰς ἢ ἀνθρώπῳ χρήματα ἔπειτα ἐκεῖσε ἀπιέναι δεδιότα , μέγα μέρος εἰς τοῦτο ἡ τῶν χρημάτων κτῆσις συμβάλλεται . ἔχει δὲ καὶ ἄλλας χρείας πολλάς · ἀλλὰ ἕν γε ἀνθʼ ἑνὸς οὐκ ἐλάχιστον ἔγωγε θείην ἂν εἰς τοῦτο ἀνδρὶ νοῦν ἔχοντι , ὦ Σώκρατες , πλοῦτον χρησιμώτατον εἶναι . παγκάλως , ἦν δʼ ἐγώ , λέγεις , ὦ Κέφαλε . τοῦτο δʼ αὐτό , τὴν δικαιοσύνην , πότερα τὴν ἀλήθειαν αὐτὸ φήσομεν εἶναι ἁπλῶς οὕτως καὶ τὸ ἀποδιδόναι ἄν τίς τι παρά του λάβῃ , ἢ καὶ αὐτὰ ταῦτα ἔστιν ἐνίοτε μὲν δικαίως , ἐνίοτε δὲ ἀδίκως ποιεῖν ; οἷον τοιόνδε λέγω · πᾶς ἄν που εἴποι , εἴ τις λάβοι παρὰ φίλου ἀνδρὸς σωφρονοῦντος ὅπλα , εἰ μανεὶς ἀπαιτοῖ , ὅτι οὔτε χρὴ τὰ τοιαῦτα ἀποδιδόναι , οὔτε δίκαιος ἂν εἴη ὁ ἀποδιδούς , οὐδʼ αὖ πρὸς τὸν οὕτως ἔχοντα πάντα ἐθέλων τἀληθῆ λέγειν . ὀρθῶς , ἔφη , λέγεις . οὐκ ἄρα οὗτος ὅρος ἐστὶν δικαιοσύνης , ἀληθῆ τε λέγειν καὶ ἃ ἂν λάβῃ τις ἀποδιδόναι . πάνυ μὲν οὖν , ἔφη , ὦ Σώκρατες , ὑπολαβὼν ὁ Πολέμαρχος , εἴπερ γέ τι χρὴ Σιμωνίδῃ πείθεσθαι . καὶ μέντοι , ἔφη ὁ Κέφαλος , καὶ παραδίδωμι ὑμῖν τὸν λόγον · δεῖ γάρ με ἤδη τῶν ἱερῶν ἐπιμεληθῆναι . οὐκοῦν , ἔφη , ἐγώ , ὁ Πολέμαρχος , τῶν γε σῶν κληρονόμος ; πάνυ γε , ἦ δʼ ὃς γελάσας , καὶ ἅμα ᾔει πρὸς τὰ ἱερά . λέγε δή , εἶπον ἐγώ , σὺ ὁ τοῦ λόγου κληρονόμος , τί φῂς τὸν Σιμωνίδην λέγοντα ὀρθῶς λέγειν περὶ δικαιοσύνης ; ὅτι , ἦ δʼ ὅς , τὸ τὰ ὀφειλόμενα ἑκάστῳ ἀποδιδόναι δίκαιόν ἐστι · τοῦτο λέγων δοκεῖ ἔμοιγε καλῶς λέγειν .
Lemmas: ὁ μέν οὖν εὑρίσκω ἑαυτοῦ ἐν ὁ βίος πολύς ἀδίκημα καί ἐκ ὁ ὕπνος , ὥσπερ ὁ παῖς , θαμά ἐγείρω δειμαίνω καί ζάω μετά κακός ἐλπίς · ὁ δέ μηδείς ἑαυτοῦ ἄδικος σύνοιδα ἡδύς ἐλπίς ἀεί πάρειμι καί ἀγαθός γηροβοσκός , ὡς καί Πίνδαρος λέγω . χαρίεις γάρ τοι , ὦ Σωκράτης , οὗτος ἐκεῖνος λέγω , ὅτι ὅς ἄν δίκαιος καί ὅσιος ὁ βίος διάγω , γλυκύς ἕ καρδία ἀτάλλω γηροβοσκός συναορέω ἐλπίς ὅς μάλα θνητός πολύστροφος γνώμη κυβερνάω . εὖ οὖν λέγω θαυμαστός ὡς σφόδρα . πρός δή οὗτος ἐγώ τίθημι ὁ ὁ χρῆμα κτῆσις πολύς ἄξιος εἰμί , οὐ τις πᾶς ἀνήρ ἀλλά ὁ ἐπιεικής καί κόσμιος . ὁ γάρ μηδέ ἄκων τις ἐξαπατάω ἤ ψεύδω , μηδέ αὖ ὀφείλω ἤ θεός θυσία τις ἤ ἄνθρωπος χρῆμα ἔπειτα ἐκεῖσε ἀπέρχομαι δείδω , μέγας μέρος εἰς οὗτος ὁ ὁ χρῆμα κτῆσις συμβάλλω . ἔχω δέ καί ἄλλος χρεία πολύς · ἀλλά εἷς γε ἀντί εἷς οὐ ἐλαχύς ἐγώ τίθημι ἄν εἰς οὗτος ἀνήρ νόος ἔχω , ὦ Σωκράτης , πλοῦτος χρήσιμος εἰμί . πάγκαλος , εἰμί δέ ἐγώ , λέγω , ὦ Κέφαλος . οὗτος δέ αὐτός , ὁ δικαιοσύνη , πότερος ὁ ἀλήθεια αὐτός φημί εἰμί ἁπλῶς οὕτως καί ὁ ἀποδίδωμι ἐάν τίς τις παρά τις λαμβάνω , ἤ καί αὐτός οὗτος εἰμί ἐνίοτε μέν δίκαιος , ἐνίοτε δέ ἄδικος ποιέω ; οἷος τοιόσδε λέγω · πᾶς ἄν που λέγω , εἰ τις λαμβάνω παρά φίλος ἀνήρ σωφρονέω ὅπλον , εἰ μαίνομαι ἀπαιτέω , ὅτι οὔτε χρή ὁ τοιοῦτος ἀποδίδωμι , οὔτε δίκαιος ἄν εἰμί ὁ ἀποδίδωμι , οὐδέ αὖ πρός ὁ οὕτως ἔχω πᾶς ἐθέλω ἀληθής λέγω . ὀρθός , φημί , λέγω . οὐ ἄρα οὗτος ὅρος εἰμί δικαιοσύνη , ἀληθής τε λέγω καί ὅς ἄν λαμβάνω τις ἀποδίδωμι . πάνυ μέν οὖν , φημί , ὦ Σωκράτης , ὑπολαμβάνω ὁ Πολέμαρχος , εἴπερ γε τις χρή Σιμωνίδης πείθω . καί μέντοι , φημί ὁ Κέφαλος , καί παραδίδωμι σύ ὁ λόγος · δέω γάρ ἐγώ ἤδη ὁ ἱερός ἐπιμελέομαι . οὐκοῦν , φημί , ἐγώ , ὁ Πολέμαρχος , ὁ γε σός κληρονόμος ; πάνυ γε , ἠμί δέ ὅς γελάω , καί ἅμα ἔρχομαι πρός ὁ ἱερόν . λέγω δή , λέγω ἐγώ , σύ ὁ ὁ λόγος κληρονόμος , τίς φημί ὁ Σιμωνίδης λέγω ὀρθός λέγω περί δικαιοσύνη ; ὅτι , ἠμί δέ ὅς , ὁ ὁ ὀφείλω ἕκαστος ἀποδίδωμι δίκαιος εἰμί · οὗτος λέγω δοκέω ἐγώ καλός λέγω .